Szám: P/12/2020

**Jegyzőkönyv**

**Készült**: A Térségfejlesztési Bizottság és a Pénzügyi Bizottság 2020. február 6-i, a Megyeháza Zrínyi Miklós termében tartott együttes üléséről.

**Jelen vannak**: a mellékelt jelenléti ívek szerint

**Fodor Márk**: Köszönti a Térségfejlesztési Bizottság tagjait, a Hivatal munkatársait, a meghívottakat, és Bali József ügyvezető igazgatót. Megállapítja, hogy a Térségfejlesztési Bizottság a jelen lévő 7 fővel határozatképes. Kérdezi, hogy az előzetesen kiküldött napirenddel kapcsolatban van-e valakinek észrevétele.

Mivel kérdés, észrevétel nem merül fel, szavazásra teszi fel a napirendet.

**1/2020. (II.6.) TB számú határozat**

*A Zala Megyei Közgyűlés Térségfejlesztési Bizottsága az elnök által előterjesztett napirendet 7 igen szavazattal egyhangúlag elfogadta.*

**Zakó László**: Köszönti az együttes bizottsági ülésen résztvevőket. Megállapítja, hogy a Pénzügyi Bizottság a jelen lévő 5 taggal határozatképes. Megkérdezi a Pénzügyi Bizottság tagjait, hogy elfogadják-e az előzetesen kiküldött napirendet, illetve kérdésük, észrevételük van-e?

**1/2020. (II.6.) PB számú határozat**

*A Zala Megyei Közgyűlés Pénzügyi Bizottsága az elnök által előterjesztett napirendet 5 igen szavazattal egyhangúlag elfogadta.*

**Napirend tárgyalása:**

1. **Rendelet-tervezet a Zala Megyei Önkormányzat 2019. évi költségvetésének módosítására.**

**Fodor Márk**: Felkéri osztályvezető asszonyt, Hellerné Vizsy Ritát az előterjesztésben foglaltak rövid összefoglalására.

**Hellerné Vizsy Rita**: A 2019. évi költségvetés módosításra kerül a decemberben megérkezett 2020. évi állami támogatás előlegével, pályázati ERFA támogatással. Ezen kívül pályázatok tényleges megvalósításához kapcsolódó előirányzat módosításokra kerül sor, amelyek többletkiadással nem járnak. A módosítások után a költségvetés főösszege 894.477 e Ft-ra változik.

**Fodor Márk**: Megkérdezi, hogy van-e valakinek kérdése a napirendi ponttal kapcsolatban.

Kérdés, észrevétel nem merült fel.

**2/2020. (II.6.) TB számú határozat**

*A Zala Megyei Közgyűlés Térségfejlesztési Bizottsága a „Rendelet-tervezet a Zala Megyei Önkormányzat 2019. évi költségvetésének módosítására.” című napirendi pontot 7 igen szavazattal egyhangúlag elfogadta.*

**Zakó László**: Megkérdezi a Pénzügyi Bizottság tagjait, van-e valakinek kérdése, észrevétele a napirendi ponttal kapcsolatban.

Mivel kérdés, észrevétel nem merült fel, a Pénzügyi Bizottság az alábbi határozatot hozza:

**2/2020. (II.6.) PB számú határozat**

*A Zala Megyei Közgyűlés Pénzügyi Bizottsága a „Rendelet-tervezet a Zala Megyei Önkormányzat 2019. évi költségvetésének módosítására.” című napirendi pontot 5 igen szavazattal egyhangúlag elfogadta.*

1. **Rendelet-tervezet a Zala Megyei Önkormányzat 2020. évi költségvetéséről.**

**Fodor Márk**: Felkéri osztályvezető asszonyt, Hellerné Vizsy Ritát az előterjesztésben foglaltak rövid összefoglalására.

**Hellerné Vizsy Rita**: A rendelet-tervezetben a kiadások és bevételek főösszege 629.523 e Ft-ban került meghatározásra. Az állami támogatás összege 221.800 e Ft-ról 244.400 e Ft-ra változott. Az idei évben is lesz lehetőség rendkívüli, valamint fejlesztési támogatás igénylésére. A pályázatokra 300-300 millió Ft áll rendelkezésre a központi költségvetésben. A kiadások a 2019. évi előirányzathoz hasonló összegben kerültek megtervezésre. 2020-ban 4 pályázat megvalósítása ér véget, melyeknek az arányos kiadásait tartalmazza a rendelet. Adósságot keletkeztető ügylettel 2012. óta nem számolunk. Az előterjesztés tartalmaz egy határozati javaslatot, ami az adósságot keletkeztető ügyletekből eredő fizetési kötelezettségek összegének 3 évre történő megállapításáról szól. Ez a Zala Megyei Önkormányzat esetében 0 Ft.

**Fodor Márk**: Megkérdezi, hogy van-e valakinek kérdése a napirendi ponttal kapcsolatban.

A Térségfejlesztési Bizottság tagjai részéről kérdés nem merült fel.

**Zakó László**:Megkérdezi a Pénzügyi Bizottság tagjait, van-e valakinek kérdése, észrevétele a napirendi ponttal kapcsolatban. Elmondja, hogy az évek folyamán megszokott tervezethez képest a 2020. évi előterjesztés néhány számmal bővült. Kérdezi, hogy a Zala Megyei Roma Nemzetiségi Önkormányzat milyen okra hivatkozva kérte ezt a támogatást, és a többi nemzetiségi önkormányzat kért-e ilyet? Az előterjesztésben a dolgozók részére a havi 1000 Ft bankszámla költségtérítés szerepel, rendes fizetésemelésre való utalást nem talált. Három alelnököt választott a Közgyűlés, akiknek a tisztelet díja jóváhagyásra került. Nem lát utalást a dolgozók fizetésemelésére vonatkozóan. Van-e ilyen a tervezetben, ha nincs mi ennek az oka?

**Dr. Mester László**: A Nemzetiségi kiadások 450 eFt összegben évek óta szerepel a költségvetésben. Eddig az év végi Megyei Nemzetiségi Napra került felhasználásra. A keretösszeg terhére bármely nemzetiségi önkormányzat igényelhet támogatást, nincsen külön a roma önkormányzat részére címkézve.

A Magyarország 2020. évi központi költségvetéséről szóló törvény 58.§ (6) bekezdése alapján az önkormányzat saját forrásai terhére növelhetné a dolgozók illetményalapjának összegét. A Zala Megyei Önkormányzatnak saját bevétele nincsen, így nincs jogszabályi alapja az emelésnek. Ezért került bele a rendelet-tervezetbe a legfeljebb 34%-os premizálási lehetőség.

További hozzászólás nem volt.

**3/2020. (II.6.) TB számú határozat**

*A Zala Megyei Közgyűlés Térségfejlesztési Bizottsága a „Rendelet-tervezet a Zala Megyei Önkormányzat 2020. évi költségvetéséről.” című előterjesztést a Közgyűlés részére 6 igen szavazattal, 1 fő (Boronyák József) tartózkodása mellett tárgyalásra javasolja.*

**3/2020. (II.6.) PB számú határozat**

*A Zala Megyei Közgyűlés Pénzügyi Bizottsága a „Rendelet-tervezet a Zala Megyei Önkormányzat 2020. évi költségvetéséről.” című előterjesztést a Közgyűlés részére 4 igen szavazattal, 1 fő (Zakó László) tartózkodása mellett tárgyalásra javasolja.*

1. **A Zala Megyei Területfejlesztési Ügynökség Közhasznú Nonprofit Kft. 2020. évi üzleti tervének elfogadása.**

**Fodor Márk**: Felkéri Bali József ügyvezető igazgatót az előterjesztés rövid ismertetésére.

**Bali József**:Az üzleti tervet a tőlünk megszokott részletezettséggel állítottuk össze. A Felügyelő Bizottság az üzleti tervet megtárgyalta, és a tulajdonos felé jóváhagyásra javasolja. A Felügyelő Bizottság határozata beépítésre került az előterjesztésbe.

**Fodor Márk**: Kérdezi, hogy van-e valakinek kérdése a napirendi ponttal kapcsolatban.

**Zakó László**: Kérdezi, hogy a kerékpárút-fejlesztés Hahót településen projekt a településen belüli részt, vagy a fakospusztai szakaszt foglalja-e magába.

**Dr. Mester László**: A fakospusztai részt.

**Pácsonyi Imre**: Ez hivatásforgalmi célú kerékpárút, amely a hálózatosodás szempontjából könnyíti meg a falu külső és belső része közötti közlekedést.

**Zakó László:** Kérdezi, hogy ugyanaz a helyzet, mint Rédics esetében, amikor is a szántóföld közepén ér véget a kerékpárút?

**Bene Csaba**: Nem hasonlítható Rédicshez, mivel Hahót esetében két településrész teljesen összekötésre került.

**Fodor Márk**: Van egy hálózatos elképzelés a kerékpárutak fejlesztésére. Az ehhez szükséges források azonban szakaszosan állnak rendelkezésre. A Kft. üzleti tervéhez kapcsolódóan van valakinek további kérdése?

További hozzászólás nem volt.

**4/2020. (II.6.) TB számú határozat**

*A Zala Megyei Közgyűlés Térségfejlesztési Bizottsága „A Zala Megyei Területfejlesztési Ügynökség Közhasznú Nonprofit Kft. 2020. évi üzleti tervének elfogadása.” című napirendi pontot 7 igen szavazattal egyhangúlag elfogadta.*

**Zakó László**: Szavazásra kéri a Pénzügyi Bizottság tagjait a napirendi pontot illetően.

**4/2020. (II.6.) PB számú határozat**

*A Zala Megyei Közgyűlés Pénzügyi Bizottsága „A Zala Megyei Területfejlesztési Ügynökség Közhasznú Nonprofit Kft. 2020. évi üzleti tervének elfogadása.” című napirendi pontot 5 igen szavazattal egyhangúlag elfogadta.*

1. **Zala Megye Integrált Területi Programjának és Fejlesztési Tervének felülvizsgálata és módosítása.**

**Fodor Márk**: Kérdezi kívánja-e valaki szóban kiegészíteni a kiküldött anyagot.

**dr. Mester László**:A TOP program keretében további 4,5 mrd Ft-os forrás nyílt meg. Egy kivétellel a pályázati határidők a tavalyi évben már lejártak, a 2019. szeptemberi testületi ülésen döntött a közgyűlés a pályázatok benyújtásáról.

**Fodor Márk**: Kérdezi, hogy van-e valakinek kérdése a napirendi ponttal kapcsolatban.

**Zakó László**: Nagykanizsán 4,1 mrd Ft-os turisztikai fejlesztés keretében terveznek az alsótemplommal szomszédos területen, a korábbi ferences rendházban sörfőző üzemet létesíteni. Az egyházi vezető szerint ez nagymértékben zavarná a templomban zajló szertartásokat (esküvő, gyász-szertartás). Tudomása szerint a püspökségnek is vannak az épülettel kapcsolatosan tervei. Ebből kiindulva kérdezi, hogy a többi program egyeztetésre került-e az illetékesekkel?

**Fodor Márk**: Bármely projekt esetében lehetőség van a tartalom módosítására. Kezdeményezni lehet a helyszín módosítását is.

**Zakó László**: Az előkészületekre 700 millió Ft már elköltésre került.

**Végh László**: Cáfolja a Zakó Úr által elmondottakat. Elmondja, hogy ő részt vesz a szóban forgó beruházás munkálataiban. Nem kocsma, hanem sörmanufaktúra és látogató központ létesül, amely bemutatja a sörfőzés hagyományait. Az egyházi vezetők eddig nem jelezték a kétségeiket a fejlesztéssel kapcsolatban.

**Zakó László**: Elmondja, hogy ők nem a megye fejlesztése ellen vannak, így támogatják a napirendi pontot.

**5/2020. (II.6.) TB számú határozat**

*A Zala Megyei Közgyűlés Térségfejlesztési Bizottsága a „Zala Megye Integrált Területi Programjának és Fejlesztési Tervének felülvizsgálata és módosítása.” című napirendi pontot 7 igen szavazattal egyhangúlag elfogadta.*

**5/2020. (II.6.) PB számú határozat**

*A Zala Megyei Közgyűlés Pénzügyi Bizottsága a „Zala Megye Integrált Területi Programjának és Fejlesztési Tervének felülvizsgálata és módosítása.” című napirendi pontot 5 igen szavazattal egyhangúlag elfogadta.*

1. **Zala Megyei Önkormányzat által benyújtott pályázat jóváhagyása.**

**Fodor Márk**: Kívánja-e valaki szóban kiegészíteni az előterjesztést?

**Dr. Laki Tamás**: A Bethlen Gábor Alapkezelő felhívására nyújtott be 2 millió Ft összköltségvetésű pályázatot a Zala Megyei Önkormányzat. A pályázat célja, hogy együttműködést alakítson ki a helyi induló fiatal vállalkozások támogatására. A fiatal vállalkozókra, innovatív kutatási és oktatási programokra helyeztük a hangsúlyt. A pályázatunkban a vállalkozásfejlesztési kapcsolatok fejlesztése, a megyék gazdaságfejlesztési lehetőségei vannak a középpontban. Zalai részről a megyei önkormányzat alapítványa, a Zala Megyei Vállalkozásfejlesztési Alapítvány adná a szakmai hátteret a megvalósításhoz, míg Kovászna megyéből a Kovászna Megyei Kereskedelmi Kamara, Junior Business Club, Erdélyi Fiatal Vállalkozók Szövetsége. A pályázat keretében lehetőség lesz a szervezetek bemutatkozására, kapcsolatteremtésre.

**Fodor Márk**: Van-e valakinek további kérdése a pályázattal kapcsolatosan?

**Zakó László**: Kérdezi, hogy az előterjesztésben szereplő reprezentációs adó milyen nagyságrendű.

**Dr. Laki Tamás**: Terv szinten 700 eFt van étkezésre.

**Dr. Mester László**: A fenti összeg 38%-a reprezentációs adó.

Mivel további kérdés nem merült fel, a bizottságok az alábbi határozatokat hozzák:

**6/2020. (II.6.) TB számú határozat**

*A Zala Megyei Közgyűlés Térségfejlesztési Bizottsága a „Zala Megyei Önkormányzat által benyújtott pályázat jóváhagyása.” című napirendi pontot 7 igen szavazattal egyhangúlag elfogadta.*

**6/2020. (II.6.) PB számú határozat**

*A Zala Megyei Közgyűlés Pénzügyi Bizottsága a „Zala Megyei Önkormányzat által benyújtott pályázat jóváhagyása.” című napirendi pontot 5 igen szavazattal egyhangúlag elfogadta.*

1. **A 272/2014. (XI. 5.) Korm. rendelet 65. § (1a) bekezdése szerinti döntés meghozatala.**

**Fodor Márk**: Kérdezi, hogy a Hivatal részéről kívánja-e valaki szóban kiegészíteni az előterjesztést.

**Dr. Mester László**:Kérdezi, mindenki megkapta-e a mellékletet? Az Irányító Hatóság 4 db támogatási kérelmet érintő újabb döntési javaslatot bocsátott a Zala Megyei Önkormányzat részére. A támogatási kérelmek a TOP 1.4.1 „Bölcsődei férőhelyek kialakítása, bővítése" című felhívásra kerültek benyújtásra. Ezen kívül lesznek még majd pályázatok például orvosi rendelők, csapadékvíz-elvezetés, kerékpárutak, amelyek az állami értékelés ütemének megfelelően kerülnek a testület elé.

**Fodor Márk**: Támogatja a napirendi pontot, hiszen a pályázatok növelik a faluk népesség megtartó erejét.

**Zakó László**:Elmondta, hogy támogatja a napirendi pontot, mert valamennyi pályázat támogatásban részesül. Korábbi álláspontjuk azonban nem változott, ha lett volna elutasított pályázat, továbbra sem támogatná, mivel nincs betekintési lehetőség a pályázatok értékelésébe, így ilyen esetben nem vennének részt a szavazásban.

Mivel további kérdés nem merült fel, a bizottságok az alábbi határozatokat hozzák:

**7/2020. (II.6.) TB számú határozat**

*A Zala Megyei Közgyűlés Térségfejlesztési Bizottsága „A 272/2014. (XI. 5.) Korm. rendelet 65. § (1a) bekezdése szerinti döntés meghozatala.” című napirendi pontot 7 igen szavazattal egyhangúlag elfogadta.*

**7/2020. (II.6.) PB számú határozat**

*A Zala Megyei Közgyűlés Pénzügyi Bizottsága „A 272/2014. (XI. 5.) Korm. rendelet 65. § (1a) bekezdése szerinti döntés meghozatala.” című napirendi pontot 5 igen szavazattal egyhangúlag elfogadta.*

1. **Tájékoztató a Zala Megyei Önkormányzati Hivatal által elvégzett feladatokról.**

**Fodor Márk**: Kérdezi, hogy a Hivatal részéről kívánja-e valaki szóban kiegészíteni az előterjesztést.

**Dr. Mester László**:Az előterjesztés részletes, nem kívánja szóban kiegészíteni, a felmerülő kérdésekre szívesen válaszol.

**Fodor Márk**: Megkérdezi a bizottsági tagokat, hogy van-e észrevétel, illetve kérdés a napirendi ponttal kapcsolatban.

Mivel kérdés nem merült fel, a bizottságok az alábbi határozatokat hozzák:

**8/2020. (II.6.) TB számú határozat**

*A Zala Megyei Közgyűlés Térségfejlesztési Bizottsága a „Tájékoztató a Zala Megyei Önkormányzati Hivatal által elvégzett feladatokról.” című napirendi pontot 7 igen szavazattal egyhangúlag elfogadta.*

**8/2020. (II.6.) PB számú határozat**

*A Zala Megyei Közgyűlés Pénzügyi Bizottsága a „Tájékoztató a Zala Megyei Önkormányzati Hivatal által elvégzett feladatokról.” című napirendi pontot 5 igen szavazattal egyhangúlag elfogadta.*

**Fodor Márk**: Az együttes ülést bezárja.

K.m.e.

Fodor Márk Zakó László

a Térségfejlesztési Bizottság elnöke a Pénzügyi Bizottság elnöke

Strázsai Zoltán

a Térségfejlesztési Bizottság alelnöke,

a Pénzügyi Bizottság alelnöke